b'\n_START_ARTICLE_\nAmmunnan maailmancup 2008\n_START_PARAGRAPH_\nAmmunnan maailmancup 2008 j\xc3\xa4rjest\xc3\xa4\xc3\xa4 Kansainv\xc3\xa4linen Ampumaurheiluliitto (ISSF) ja siin\xc3\xa4 kilpailtiin seitsem\xc3\xa4ss\xc3\xa4 osakilpailussa ja kahdessa finaalissa. Tavanmukaan Pekingiss\xc3\xa4 olympialaisten ammuntojen kilpailupiakoilla j\xc3\xa4rjestettiin esi-olympialaiset. Muina maailmancupin osakilpailun kilpailupaikkoina toimivat Rio de Janeiro, Kerrville, M\xc3\xbcnchen, Milano, Suhl ja Belgrad. Maailmancupin finaalit j\xc3\xa4rjestettiin haulikkolajeissa syyskuun lopulla Minskiss\xc3\xa4 ja marraskuun lopussa Bangkokissa kiv\xc3\xa4\xc3\xa4ri- sek\xc3\xa4 pistoolilajeissa. Finaaleihin osallistumisoikeuden saavat lajin edellisen vuoden maailmancupin finaalin voittaja, vuoden olympialaisten mitalikolmikko ja kahdeksan maailmancupin osakilpailuissa menestynytt\xc3\xa4 urheilijaa. My\xc3\xb6s j\xc3\xa4rjest\xc3\xa4j\xc3\xa4maa voi saada edustajiaan mukaan.'